રાજ્યભરમાં વાદળછાયા વાતારણ સાથે ઠંડો પવન ફૂંકાતા વાતાવરણમાં પલટો આવ્યો છે. દક્ષિણ અને ઉત્તર ગુજરાત તથા સૌરાષ્ટ્રમાં ધોધમાર વરસાદ પડ્યો હતો, અમદાવાદ સહિત કેટલાક શહેરોમાં વરસાદી ઝાપટા પડ્યા હતા. વાદળછાયું વાતાવરણ રહેતા તાપમાનનો પારો ગગડ્યો હતો, આમ છતાં વાતાવરણમાં લોકોને બફારા અને ઉકળાટનો અનુભવ થયો હતો. હવામાન વિભાગની આગાહી સૂચવી રહી છે કે, આગામી ચાર દિવસો સુધી વાતાવરણમાં ખાસ ફેરફાર નહીં આવે. હવામાન વિભાગ દ્વારા આગામી ચાર દિવસોમાં રાજ્યના કેટલાક વિસ્તારોમાં મધ્યમથી ભારે વરસાદ પડવાની આગાહી કરવામાં આવી છે.